Пасля размовы са студэнтамі, мы таксама наведалі акіянаграфічны каледж Сямэньскага ўніверсітэта і лабараторыі па даследаванні марскіх глыбінь, якія знаходзяцца на гэтай жа тэрыторыі новага кампуса. Да навуковых распрацоўках тут ставяцца з вялікай увагай. У Сямэні створаны ўсе ўмовы для таго, каб студэнты ўзбагачалі свае веды і праводзілі даследаванні на самым высокім узроўні. Для гэтага закуплена самае сучаснае і якаснае абсталяванне. Прафесар з Тайваня, які ўжо шмат гадоў вывучае ўплыў чалавека і яго жыццядзейнасці на насельнікаў і мікрафлору акіяна, сказаў, што ў Сямэні ёсць больш магчымасцяў праводзіць даследаванні, якія яго цікавяць. Разам са студэнтамі ён выязджае ў экспедыцыю ў адкрытае мора на сорак дзён, і гэта - нармальная практыка для ВНУ.